‘બાલ-રશ્મિ’ની પ્રવૃત્તિઓ ધીરે ધીરે લોક-પ્રવૃત્તિ બનતી ગઈ એટલે એલિસે પણ કાર્યપદ્ધતિ બદલી. સરકાર કે લોકો પાસે અનુદાન મેળવવાને બદલે લોકો પાસેથી જ ઊઘરાણું શરૂ કર્યું. ભલે એ પ્રતીકરૂપે હોય, પરંતુ પાયો આત્મ-સમર્પણનો. હવે તો સ્વતંત્ર શાળાઓ પણ ઊભી થઈ ગઈ હતી. આરોગ્ય-સુધારણાના કામમાં ‘બાળ-રશ્મિ’ લાગ્યું. એલિસની દીકરી વંદના આ કામ સંભાળે છે અને શક્ય તેટલું લોકાધારિત કામ ચલાવે છે. એલિસની મા કૃષ્ણા તો હવે સૌ કોઈની ‘નાની મા’ બની ગઈ છે. મોટી દીકરી વત્સલા ઘરે રહીને સમગ્ર પ્રવૃત્તિનું કેન્દ્રિય સંચાલન કાર્ય સંભાળતા કહે છે કે હું ક્યાં કશું કરું જ છું. હું તો માત્ર ઘરમાં રહું છું.